Universitatea "Al. I. Cuza" din Iași a organizat luni, 18 martie, al doilea tur al alegerilor pentru funcția de rector.
După primul tur, fostul ministru al Justiției Tudorel Toader, actual rector, a ocupat locul al doilea, cu 191 de voturi, pe primul fiind profesorul Liviu Maha, de la Facultatea de Economie și Administrarea Afacerilor (FEAA), care a obținut 222 voturi. Ulterior, ceilalți contracandidați și-au exprimat sprijinul pentru profesorul Liviu Maha.
Luni, Tudorel Toader a obținut 233 de voturi, iar profesorul Liviu Maha, 487. 19 au fost anulate, iar două, declarate nule.